৯ অক্টোবর সন্ধ্যা ৬টায় রাজধানীর উত্তরায় অবস্থিত গ্যালারি কায়ায় (বাড়ি-২০, রোড-১৬, সেক্টর-৪) উদ্বোধন করা হবে শিল্পী শাহনুর মামুনের ৩য় একক চিত্রপ্রদর্শনী ‘নস্টালজিয়া এন্ড দ্য ফ্লোয়িং লাইফ’। ১০ থেকে ২০ অক্টোবর প্রতিদিন সকাল ১১টা থেকে রাত ৮টা প্রদর্শনীটি সর্বসাধারণের জন্য উন্মুক্ত থাকবে। প্রদর্শনীতে স্থান পেয়েছে শিল্পীর জলরঙে আঁকা চিত্র। ‘নস্টালজিয়া এন্ড দ্য ফ্লোয়িং লাইফ’ শীর্ষক এই প্রদর্শনীতে স্থান পাওয়া চিত্রগুলোতে নদী, পাহাড়, গাছ-পালা নিয়ে বাংলাদেশের প্রাকৃতিক দৃশ্য প্রাধান্য পেয়েছে।